Popis pilotného programu

Je zameraný na aktívne zapojenie športových odborníkov-trénerov, na hodinách telesnej výchovy v 1. a 2. ročníku ZŠ. Deti sa zoznámia s viacerými športami a ich športovým náčiním hravou formou, s cieľom prehĺbiť ich záujem o rôzne pohybové aktivity. V pilotnom projekte sa budú deti zdokonaľovať v športovej gramotnosti.  
  
Chod projektu zabezpečuje v každom kraji ( BA, BB a KE ) jeden koordinátor, ktorý úzko spolupracuje s hlavným koordinátorom. Tréneri svoju činnosť v školách realizujú až po absolvovaní odborného školenia, zameraného na prácu s deťmi na hodinách telesnej výchovy 1. a 2 ročníka ZŠ. Odborné školenie zastrešujú garanti, školitelia z oblasti pedagogiky, psychológie a športu, v spolupráci s českými kolegami, z úspešne etablovaného projektu “Tréneři ve škole”.  
  
Priebeh hodín telesnej výchovy na vybraných školách, ktoré prejavili záujem o pilotný program Tréneri v škole, zabezpečuje „tréner“, za prítomnosti zodpovedného pedagóga, alebo pedagogičky, vždy na jednej hodine telesnej výchovy v týždni. Druhá hodina telesnej výchovy v týždni bude prebiehať už len s učiteľom, bez trénera. Za hodinu telesnej výchovy je pritom stále zodpovedný učiteľ, tréner je vnímaný skôr, ako výpomoc pre skvalitnenie a spestrenie hodiny.  
   
**Ambasádor:**

* Karol Kučera, splnomocnenec vlády SR pre mládež a šport a poslanec NRSR za OĽaNO

**Koordinátori**:

* Hlavný koordinátor : Mgr. Martin Dovičák, PhD.
* Koordinátor pre Bratislavu : Mgr. et Mgr. art. Karol Csino, DiS. art.
* Koordinátor pre Zvolen a Banskú Bystricu: Mgr. Matej Révay
* Koordinátor pre Košice : Mgr. Daniel Vasilišin

**Zodpovedný tím za školenie trénerov** :

* Mgr. Antonín Barák - český spolek „Tréneři ve školách“
* Mgr. Jan Macháček - český spolek „Tréneři ve školách“
* PhDr. Mgr. Miroslav Sližik, PhD.
* PhDr. Tomáš Gurský PhD. - športový psychológ
* doc. PaedDr. Martin Pupiš, PhD.
* Emil Miške - tréner a kouč

kontakt: trenerivskole@gmail.com  
   
web: [www.trenerivskole.sk](http://www.trenerivskole.sk/)